Kráľovce

Kráľovce (, ) sú obec na Slovensku v okrese Košice-okolie.

Polohopis 
Obec sa nachádza v Košickej kotline, na ľavom brehu Torysy a okraji výbežkov Slanských vrchov. Leží v severovýchodnej časti okresu Košiceokolie, v blízkosti diaľnice D1, na ktorú je napojená križovatkou Budimír. Obcou vedie cesta III/3325, ktorá sa v danej križovatke pripája na cestu I/20. Košice sú vzdialené  juhozápadne, Prešov  severne.

Vodné toky 
 Torysa
 Stavenec

Názov 
Vývin názvu obce
 1388 - Kyslapuspatak
 1427 - Kys-Lapispatak
 1488 - Király népi
 1630 - Király népe
 1773 - Kraloweze
 1920 - Kráľovce

Dejiny 
História obce je prepojená so susedným Ploským, s ktorým ležia na historickej hranici Šariša a Abova. Obec (Malé?) Ploské v Abovskej stolici () je písomne doložená už v roku 1270 ako terra Lopuspotok, v súvislosti jej darovania magistrovi Reynoldovi. V písomnosti Štefana V. sa uvádza Ploské v Abovskej stolici a vzhľadom na hranicu, vedúcu korytom Kráľovského potoka, išlo o územie južne od tejto línie. Súčasná obec Ploské už ležala na území Šarišskej stolice, preto sa táto donácia vzťahuje na dnešné Kráľovce. Najstaršia priama písomná zmienka pochádza z roku 1388, listina z roku 1410 uvádza názov Malé Ploské, ktoré kráľ Žigmund potvrdil potomkom magistra Reynolda.

Názov Malé Ploské sa používal pre odlíšenie od susednej obce, no od polovice 15. storočia sa začína používať v písomných dokumentoch názov Kráľovce. Neveľká osada mala v roku 1565 iba 11 poddaných sedliakov a 3 želiarov, no po nepokojnom 17. a 18. storočí počet obyvateľov pomaly narastal. Podľa záznamov tu žilo zmiešané obyvateľstvo, používajúce tak slovenský, ako aj maďarský jazyk. Koncom 18. storočia už prevažuje slovenské obyvateľstvo i jazyk a slovenský ráz si obec uchovala do súčasnosti. 

Základná škola v obci začala svoju činnosť dňa 15.12.1920, a niekoľkokrát zmenila svoju adresu. V súčasnosti je spolu s Materskou školou na rovnakej adrese.

Kultúra a zaujímavosti 
- Tufovy kaňón v slanských vrchoch nad obcou Kráľovce

- Poľovnícky kríž na kopci za dedinou, ktorý postavili poľovníci v roku 2018.

Pamiatky 
 Gréckokatolícky chrám Zoslania sv. Ducha. Chrám v novoklasicistickom štýle bol postavený okolo v roku 1897. V rokoch 2012 – 2014 bola prevedená nová ikonografická  maľba a zakúpila sa nová kalichová súprava a trojramenné svietniky z Grécka. Taktiež v roku 2020 bol v chráme postavený nový ikonostas. Priečeliu cerkvi dominuje kordónová rímsa s motívom sýrskeho oblúka. Okná sú polkruhovo ukončené, fasády sú členené pilastrami. Veža je ukončená ihlancovou helmicou.

Občianska vybavenosť 

 Základná škola
Materská škola
Telocvičňa a posilňovňa
Futbalové ihrisko
Zdravotné stredisko
Lekáreň
REGINA - Domov sociálnych služieb
 Cerkev: Gréckokatolícky chrám zoslania Sv. Ducha
 Pošta Kráľovce pri Košiciach
Potraviny, zmiešaný tovar
Špecializovaný obchod

Kluby a združenia v obci 

 Telovýchovná jednota ROZVOJ 
Jazdecká škola Kráľovce
Športový klub Kráľovce
ŠK STO Kráľovce
ŠK Kráľovce
ŠPORTUJEME KRÁĽOVCE
Folklórny súbor Kráľovčan
členovia klubu Jednoty dôchodcov
 členovia DHZ Kráľovce (Dobrovoľného hasičského zboru)

Referencie

Zdroj 
 Oficiálna stránka obce

 
Obce okresu Košice-okolie